સરકારે ૧પ મી નવેમ્બરથી સર્વિસ ટેકસમાં ૦.પ ટકા ‘સ્વચ્છ ભારત’ સેસ ઉમેર્યો હતો. આ ઉપરાંત વધારાનું ભંડોળ એકત્ર કરવા સરકાર લાંબા ગાળાના ટેકસફ્રી સ્વચ્છ ભારત બોન્ડસ લાવવા પણ વિચારી રહી છે તેમ વરિષ્ઠ સરકારી અધિકારીએ જણાવ્યુંહતું. નાણા મંત્રાલય પણ તેની તરફેણમાં હશે તો ફેબ્રુઆરીમાં રજૂ થનારા બજેટમાં તેની જાહેરાત કરવામાં આવે તેવી સંભાવના છે. નીતિ આયોગ દ્વારા ટેકસફ્રી સ્વચ્છ ભારત બોન્ડસની દરખાસ્ત રજૂ કરવામાં આવી છે, જે સ્વચ્છ ભારત માટે વિવિધ રાજયો સાથે વાત કરી રહી છે.